paragraph_text: Otac mu je Ivan Petrić, majka Vica, rođena Marinković. Studira filozofiju u Grazu, gdje je i doktorirao. Od 1868. do 1871. bio je suplent na zadarskoj gimnaziji, gdje predaje filozofijsku propedautiku, geografiju i povijest, te hrvatski i talijanski jezik. Ubrzo je napustio gimnaziju, proganjan od austrijskih vlasti. Povukao se u rodnu Komižu na Visu, gdje je živio do kraja života.